Иштта нисделира Буг1ин керлачу 1едалан балха вахар. Наьрт санна онда а волуш, бурош санна долу мекхащ хьийзош, веана Буг1а керта веача, х1етахь дукха баьржина болу къуй, куьйгаш айбина арабовлура. Х1унда аьлча, царна хаьара и лараме стаг вуй. Юьртахь хиллачу гуламехь цо хийлазза дуьйцура шаьш имам Шемала т1едехкинарш кхочуш муха дора. Говрашна харцхьа аг1ор ленаш духий, шаьш Теркал дехьа рема ялон муха долхара. Дог-майра Ч1егин, Эвтархойн Ахьмадан майраллех дукха дара цуьнан дийцарш.